CELEX: 32006R1790
Language: hu
Date: 2006-12-05
Title: A Bizottság 1790/2006/EK rendelete ( 2006. december 5. ) az Európai Közösségbe irányuló behozatalt megelőzően Törökországban elvégzett, a friss gyümölcsre és zöldségre alkalmazandó forgalmazási előírásoknak való megfelelést ellenőrző műveletek jóváhagyásáról

6.12.2006   
            
            
               HU
            
            
               Az Európai Unió Hivatalos Lapja
            
            
               L 339/8
            
         
      A BIZOTTSÁG 1790/2006/EK RENDELETE
   
   (2006. december 5.)
   az Európai Közösségbe irányuló behozatalt megelőzően Törökországban elvégzett, a friss gyümölcsre és zöldségre alkalmazandó forgalmazási előírásoknak való megfelelést ellenőrző műveletek jóváhagyásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre (1) és különösen annak 10. cikkére,
   mivel:
   
               (1)
            
            
               A friss gyümölcsre és zöldségre alkalmazandó forgalmazási előírásoknak való megfelelési ellenőrzésekről szóló, 2001. június 12-i 1148/2001/EK bizottsági rendelet (2) 7. cikke megállapítja azokat a feltételeket, amelyek mellett valamely harmadik ország kérésére jóváhagyhatók az általa a Közösségbe történő behozatalt megelőzően elvégzett megfelelőség-ellenőrzési műveletek.
            
         
               (2)
            
            
               A török hatóságok a Külkereskedelem-szabványosítási Főigazgatóság felelőssége mellett elvégzett ellenőrzési műveletek jóváhagyása iránt kérelmet juttattak el a Bizottsághoz. A kérelem tartalmazza, hogy a fent említett ellenőrző szerv rendelkezik az ellenőrzések elvégzéséhez szükséges személyzettel, berendezésekkel és létesítményekkel, valamint olyan módszereket alkalmaz, amelyek egyenértékűek az 1148/2001/EK rendelet 9. cikkében említettekkel, valamint hogy a Törökországból a Közösségbe exportált friss gyümölcs és zöldség megfelel a közösségi forgalmazási előírásoknak.
            
         
               (3)
            
            
               A tagállamok által a Bizottsághoz eljuttatott információk azt mutatják, hogy a 2001-től 2005-ig tartó időszakban a Törökországból importált friss gyümölcs és zöldség esetében a forgalmazási előírások megsértése nagyon alacsony számban fordult elő.
            
         
               (4)
            
            
               Ezért a Törökország által elvégzett megfelelési ellenőrzéseket az 1148/2001/EK rendelet 7. cikkének (8) bekezdésében említett igazgatási együttműködési eljárás létrejöttétől kezdődő hatállyal jóvá kell hagyni.
            
         
               (5)
            
            
               Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A friss gyümölcsre és zöldségre alkalmazandó forgalmazási előírásoknak való megfelelés tekintetében az Európai Közösségbe történő behozatalt megelőzően Törökország által elvégzett ellenőrzéseket az 1148/2001/EK rendelet 7. cikkével összhangban jóvá kell hagyni.
   2. cikk
   Az 1148/2001/EK rendelet 7. cikke (2) bekezdésének második albekezdésében említett törökországi hivatalos szerv és ellenőrző szerv adatait e rendelet I. melléklete tartalmazza.
   3. cikk
   Az e rendelet 1. cikkében említett ellenőrzést követően kibocsátott, az 1148/2001/EK rendelet 7. cikke (3) bekezdésének második albekezdésében említett igazolásokat az e rendelet II. mellékletében megadott mintának megfelelő formanyomtatványon kell kiállítani.
   4. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   Ezt a rendeletet az 1148/2001/EK rendelet 7. cikkének (8) bekezdésében említett, az Európai Közösség és Törökország közötti igazgatási együttműködés létrehozására vonatkozó értesítésnek az Európai Unió Hivatalos Lapjának C sorozatában való kihirdetése napjától kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. december 5-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 297., 1996.11.21., 1. o. A legutóbb a 47/2003/EK bizottsági rendelettel (HL L 7., 2003.1.11., 64. o.) módosított rendelet.
   
      (2)  HL L 156., 2001.6.13., 9. o. A legutóbb a 408/2003/EK rendelettel (HL L 62., 2003.3.6., 8. o.) módosított rendelet.
   
      I. MELLÉKLET
      Az 1148/2001/EK rendelet 7. cikkének (2) bekezdésében említett hivatalos szerv:
      Külkereskedelem-szabványosítási Főigazgatóság
      
                  Főigazgató: Yavuz MOLLASALİHOĞLU úr
               
            
                  Mezőgazdasági osztályvezető: Çiğdem KILIÇKAYA asszony
               
            
                  Cím: İnönü Bulv. No: 36 Oda no: 2118 06510 Emek/Ankara
               
            
                  Tel: (90-312) 212 58 99
               
            
                  Fax: (90-312) 212 68 64, (90-312) 205 09 18
               
            
                  E-mail: kilickayac@dtm.gov.tr
               
            Az 1148/2001/EK rendelet 7. cikke (2) bekezdésben említett ellenőrző szerv:
      Nyugat-Anatóliai Regionális Igazgatóság
      
                  Regionális igazgató: Muzaffer ERTÜRK úr
               
            
                  Cím: Gazi Bulv. No: 126 Kat:1 35230 Basmane/İzmir
               
            
                  Tel: (90-232) 483 40 26
               
            
                  Fax: (90-232) 48 37 72
               
            
                  E-mail: izmirbolge@dtm.gov.tr
               
            Dél-Anatóliai Regionális Igazgatóság
      
                  Regionális igazgató: Şükrü ÇALIŞKAN úr
               
            
                  Cím: Çakmak Cad. Buğdaycı Apt. No:27 Kat:6/32 Mersin
               
            
                  Tel: (90-324) 237 97 18
               
            
                  Fax: (90-324) 237 19 59
               
            
                  E-mail: mersinbolge@dtm.gov.tr
               
            Délkelet-Anatóliai Regionális Igazgatóság
      
                  Regionális igazgató: M. Zihni DOĞAN úr
               
            
                  Cím: Yeni Valilik Binası Kat:5 No:555 27330 Gaziantep
               
            
                  Tel: (90-342) 230 78 52
               
            
                  Fax: (90-342) 221 21 44
               
            
                  E-mail: gaziantepbolge@dtm.gov.tr
               
            Marmarai Regionális Igazgatóság
      
                  Regionális igazgató: Çağatay ÖZTÜRK úr
               
            
                  Cím: Dış Ticaret Kompleksi D Blok K-1-2 Çobançeşme Mevkii Sanayi Cad
               
            
                  Yenibosna – Bahçelievler/İstanbul
               
            
                  Tel: (90-212) 454 08 20
               
            
                  Fax: (90-212) 454 08 22
               
            
                  E-mail: istanbulbolge@dtm.gov.tr
               
            Keleti-Fekete-tengeri Regionális Igazgatóság
      
                  Regionális igazgató: Ö. Naci GENÇTÜRK úr
               
            
                  Cím: Hükümet Konağı Üst Zemin Kat 61040 Trabzon
               
            
                  Tel: (90-462) 230 19 82
               
            
                  Fax: (90-462) 229 73 09
               
            
                  E-mail: izmirbolge@dtm.gov.tr
               
            Közép-Anatóliai Regionális Igazgatóság
      
                  Regionális igazgató: Caner SOLMAZ úr
               
            
                  Cím: Mithatpaşa Cad. No: 18/4 Kızılay/Ankara
               
            
                  Tel: (90-312) 430 61 08
               
            
                  Fax: (90-312) 430 61 09
               
            
                  E-mail: ankarabolge@dtm.gov.tr
               
            
   
      II. MELLÉKLET
      Az 1148/2001/EK rendelet 7. cikkének (3) bekezdésében említett igazolásminta